ตร.เอาจริง กม.ห้าม แชท-โทร ขณะขับ เผยวันแรกไร้อุปสรรค
ผู้บังคับการตำรวจจราจร เผย 5 ส.ค.ที่ผ่านมา เริ่มบังคับใช้กฎหมายห้ามใช้โทรศัพท์มือถือขณะขับรถอย่างเข้มงวด โทรศัพท์ ใช้อินเทอร์เน็ต และแชท หากพบการกระทำผิด จะมีโทษปรับตั้งแต่ 400 ถึง 1000 บาท6 ส.ค.2557 พล.ต.ต. จิรสันต์ แก้วแสงเอก ผู้บังคับการตำรวจจราจร เปิดเผยว่า ตั้งแต่เวลา 09.00 น.ของวันที่ 5 ส.ค.ที่ผ่านมา ตำรวจทุกพื้นที่ ได้เริ่มบังคับใช้กฎหมายห้ามใช้โทรศัพท์มือถือขณะขับรถอย่างเข้มงวด โดยในช่วงเช้าที่ผ่านมาของวันที่ 5 ส.ค. ยังไม่ได้รับแจ้งปัญหาอุปสรรคใดๆ สำหรับมาตรการดังกล่าว จะเป็นการบังคับใช้ร่วมกับมาตรการจับจริง 5 จอม โดยจะใช้กล้องวงจรปิดในการตรวจจับ ควบคู่กับการใช้กำลังตำรวจจราจร สังเกตการณ์และตรวจจับ โดยเฉพาะ ทางแยก 90 จุด ทั่วกรุงเทพมหานครผู้บังคับการตำรวจจราจร กล่าวด้วยว่า กรณีที่เข้าข่ายความผิด คือ การหยิบโทรศัพท์มือถือขึ้นมาใช้ ไม่ว่าจะเป็นการโทรศัพท์ การใช้อินเทอร์เน็ต และการใช้โปรแกรมแชท หากพบการกระทำผิด จะมีโทษปรับตั้งแต่ 400 ถึง 1000 บาท โดยแต่ละวันจะมีการรวบรวมข้อมูลการกระทำความผิด รายงานมายังกองบังคับการตำรวจจราจร คาดว่าจะเห็นผลอย่างชัดเจน โดยต้องรอประเมินผลเป็นรายสัปดาห์
ผู้บังคับการตำรวจจราจร เผย 5 ส.ค.ที่ผ่านมา เริ่มบังคับใช้กฎหมายห้ามใช้โทรศัพท์มือถือขณะขับรถอย่างเข้มงวด โทรศัพท์ ใช้อินเทอร์เน็ต และแชท หากพบการกระทำผิด จะมีโทษปรับตั้งแต่ 400 ถึง 1000 บาท 6
กฎหมายห้ามใช้โทรศัพท์มือถือขณะขับรถ,การโทรศัพท์,การใช้อินเทอร์เน็ต,การใช้โปรแกรมแชท,จราจร,จิรสันต์ แก้วแสงเอก,ตำรวจจราจร